Ich bin ein Star – Holt mich hier raus!
Ich bin ein Star – Holt mich hier raus! (vylmol au Dschungelcamp gnännt) isch Reality-Show, wu uf RTL uusgstrahlt ewird. Syter anne 2004 het s bishär zeh Stapfle dervu gee. S Format stammt urspringli vu dr britische Show „I’m a Celebrity…Get Me Out of Here!”

D Show lauft eso ab, ass zehn oder elf Lyt, wu mee oder weniger us em Färnseh bekannt sin, bis zue zwoo Wuche z Auschtralien in eme sogännte Dschungelcamp zämme läbe. Doderby stehn si unter ständiger Beobachtig dur Färnsehkamera, ähnli wie im Format Big Brother. Zyl vu dr Dailnämmer isch s d Gunscht vu dr Zueschauer z gwinne un eso lang wie meglig im Lager z blyybe, zum am Änd per Televoting zur „Dschungelkönigin“ bzw. zum „Dschungelkönig“ gwehlt z wäre. Doderby mien si sogännti „Dschungelprüfungen“ ablege, wu si zum Byschpel in Made yydunkt wäre oder gruusigi „Spyyse“ mien ässe, wie Hode oder läbigi Insekte.

Mit dr Zyt wäre d Dailnämmer vum Publikum per Televoting us em Lager uusegwehlt bis am Änd im Finale dr Siiger feschtstoht.

Stapfle

Literatur 
 Rupert Sommer: IP Deutschland /„Mit Rückenwind ins neue Jahr laufen“, Interview mit Matthias Dang unter dem Titel-Aufmacher Dschungelkämpfer / Wie IP Deutschland-Chef Matthias Dang Ekel-TV zum Premium macht, in: kressreport, Heft 01.14 vum 24. Jänner 2014, S. 16f.

Weblink 

 Ich bin ein Star – Holt mich hier raus! bim Sänder RTL
 
 Bei der Geburt und bei der Hinrichtung von Helden dabeisein – Interview vu dr F.A.Z. mit em Mario Gmür vum 14. Jänner 2004
 Reportage über einen Besuch im Dschungelcamp – Artikel vum Stern vum 23. Jänner 2004
 Ekel in der Kultur – Die Faszination des Abartigen – Artikel vum Stern vum 23. Jänner 2009
 Wer schaut das? – Dschungel: Die Mär vom Unterschichtenfernsehen – Artikel vu DWDL.de vum 19. Jänner 2011

Färnseh z Dytschland